CELEX: 52014PC0376
Language: fi
Date: 2014-06-24
Title: Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2014/001 EL/Nutriart)

|
			
		
		
		52014PC0376
		
			Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2014/001 EL/Nutriart) /* COM/2014/0376 final  */
			
				
		
		
			
			   	PERUSTELUT
EHDOTUKSEN TAUSTA
1.           Euroopan
globalisaatiorahaston EGR:n rahoitustukeen sovellettavat säännöt vahvistetaan
Euroopan globalisaatiorahastosta (2014–2020) ja asetuksen (EY) N:o 1927/2006
kumoamisesta 17. joulukuuta 2013 annetussa Euroopan parlamentin ja neuvoston
asetuksessa (EU) N:o 1309/2013[1]
(EGR-asetus).
2.           Kreikan viranomaiset jättivät
EGR:lle hakemuksen EGF/2014/001 EL/Nurtriart EGR:n rahoitustuen saamiseksi, kun
Nutriart S.A sekä seuraavat 25 tavarantoimittajaa ja jatkojalostajaa olivat vähentäneet
työntekijöitä: AR.ZIGAS & SIA ja 24 itsenäistä ammatinharjoittajaa, joiden
työskentely oli loppunut ja jotka olivat riippuvaisia ensisijaisesta
yrityksestä Kreikassa.
3.           Tutkittuaan hakemuksen
perusteellisesti komissio on tullut asetuksen EGR-asetuksen kaikkien
soveltuvien säännösten mukaisesti siihen tulokseen, että edellytykset
rahoitustuen saamiseksi EGR:ltä täyttyvät.
HAKEMUKSEN TIIVISTELMÄ
 EGR-hakemus: || EGF/2014/001 EL/Nutriart 
 Jäsenvaltio: || Kreikka 
 Asianomaiset alueet (NUTS-taso 2): || Κεντρική Μακεδονία (Keski-Makedonia) (EL12) Aττική (Attika) (EL30) 
 Hakemuksen jättämispäivä: || 5. helmikuuta 2014 
 Ilmoitus hakemuksen vastaanottamisesta: || 14. helmikuuta 2014 
 Lisätietopyyntö: || 19. helmikuuta 2014 
 Lisätietojen toimittamisen määräaika: || 2. huhtikuuta 2014 
 Arvioinnin päättämisen määräaika: || 25. kesäkuuta 2014 
 Toimintakriteeri: || EGR-asetuksen 4 artiklan 1 kohdan a alakohta 
 Ensisijainen yritys: || Nutriart S.A 
 Toimialat (NACE Rev.2 ‑kaksinumerotaso): || Kaksinumerotaso 10 (Elintarvikkeiden valmistus)[2] 
 Tytäryhtiöiden, toimittajien ja jatkojalostajien määrä: || 25 
 Viiteajanjakso (neljä kuukautta): || (16. heinäkuuta 2013 – 16. marraskuuta 2013) 
 Vähennettyjen työntekijöiden tai työskentelyn lopettaneiden määrä viiteajanjaksolla (a): || 505 
 Vähennettyjen työntekijöiden tai työskentelyn lopettaneiden määrä viiteajanjaksoa ennen tai sen jälkeen (b): || 3 
 Vähennettyjen työntekijöiden kokonaismäärä (a + b): || 508 
 Kohteena olevien edunsaajien kokonaismäärä: || 508 
 Kohteena olevien työelämän ja koulutuksen ulkopuolella olevien nuorten (nk. NEET-nuoret) määrä: || 505 
 Yksilöllisten palvelujen kustannukset euroina || 9 950 000 
 EGR:n täytäntöönpanokustannukset[3] euroina || 210 000 
 EGR:n täytäntöönpanokustannukset prosentteina || 2,07 
 Kokonaisbudjetti euroina || 10 160 000 
 EGR:n tuki euroina (60 %) || 6 096 000 
HAKEMUKSEN ARVIOINTI
Menettely
4.           Kreikan viranomaiset jättivät
hakemuksen EGF/2014/001 EL/Nutriart 5. helmikuuta 2014 eli 12 viikon kuluessa
siitä päivästä, jona jäljempänä olevissa kohdissa 6–8 asetetut kriteerit olivat
täyttyneet. Komissio ilmoitti hakemuksen vastaanottamisesta 14. helmikuuta 2014
eli kahden viikon kuluessa hakemuksen jättämispäivästä. Komissio pyysi
lisätietoja Kreikan viranomaisilta 19. helmikuuta 2014. Kreikan viranomaiset
toimittivat lisätiedot kuuden viikon kuluessa niiden pyytämispäivästä.
Komission olisi saatettava päätökseen arviointinsa siitä, täyttääkö hakemus
rahoitustuen myöntämistä koskevat edellytykset, 12 viikon kuluessa täydellisen
hakemuksen vastaanottamisesta. Määräaika päättyy 25. kesäkuuta 2014.
Hakemuksen tukikelpoisuus
Asianomaiset yritykset ja edunsaajat
5.           Hakemus liittyy 508
työntekijään, jotka Nutriart S.A., jäljempänä ’ensisijainen yritys’ sekä
seuraavat 25 toimittajaa ja jatkojalostajaa olivat vähentäneet: AR.ZIGAS &
SIA ja 24 itsenäistä ammatinharjoittajaa, joiden työskentely oli loppunut ja
jotka olivat riippuvaisia ensisijaisesta yrityksestä. Ensisijainen yritys toimi
NACE Rev.2[4]
‑kaksinumerotasoon 10 (Elintarvikkeiden valmistus) luokitetulla
toimialalla. Asianomaiset yritykset sijaitsevat NUTS-tasolla[5] 2 sijaitsevilla
Keski-Makedonian (EL12) ja Attikan (EL30) alueilla.
 Yritykset ja työntekijävähennysten lukumäärä 
 Nutriart S.A. || 481 3 
 AR.ZIGAS & SIA 
 Yritysten kokonaismäärä: 2 || Työntekijävähennysten kokonaismäärä: || 484 
 Niiden itsenäisten ammatinharjoittajien lukumäärä, joiden työskentely on loppunut: || 24 
 Yhteensä (työntekijät ja itsenäiset ammatinharjoittajat): || 508 
Toimintakriteerit
6.           Kreikan viranomaiset jättivät
hakemuksen käyttäen perustana EGR-asetuksen 4 artiklan 1 kohdan a alakohdan
toimintakriteeriä, jossa edellytetään, että vähintään 500 työntekijää
vähennetään jäsenvaltiossa sijaitsevasta yrityksestä tai itsenäistä
ammatinharjoittajaa lopettaa työskentelynsä jäsenvaltiossa sijaitsevassa
yrityksessä neljän kuukauden viiteajanjaksona, mukaan luettuina työntekijät,
jotka vähennetään yrityksen toimittajien tai jatkojalostajien palveluksesta, ja
itsenäiset ammatinharjoittajat, jotka lopettavat työskentelynsä yrityksen
toimittajille tai jatkojalostajille.
7.           Neljän
kuukauden viiteajanjakso alkoi 16. heinäkuuta 2013 ja päättyi 16. marraskuuta
2013.
8.           Hakemus
liittyy
–              
478 työntekijään,[6]
jotka vähennettiin ensisijaisesta yrityksestä neljän kuukauden viiteajanjakson
aikana
–              
3 työntekijään, jotka vähennettiin yhdestä
ensisijaisen yrityksen toimittajayrityksestä neljän kuukauden viiteajanjakson
aikana ja
–              
24 itsenäiseen ammatinharjoittajaan,[7] joiden työskentely
loppui neljän kuukauden viiteajanjakson aikana.
Työntekijävähennysten ja työskentelyn
loppumisen laskeminen
9.           Mitä tulee niihin 481
työntekijään, jotka ensisijainen yritys ja toimittaja vähensivät, vähennykset
on laskettu siitä päivästä, jona työsopimus päättyi tosiasiallisesti tai jona
sen voimassaolo päättyi.
10.         Mitä tulee asianomaisiin 24
itsenäiseen ammatinharjoittajaan, toiminnan lakkaamispäivä on määritetty
kansallisen lainsäädännön mukaisesti, ja se on päivä, jona toiminnan
lakkaaminen on kirjattu verohallinnossa. 
Tukeen oikeutetut edunsaajat
11.         Edellä jo tarkoitettujen
työntekijöiden ja itsenäisten ammatinharjoittajien lisäksi tukeen oikeutettuja
edunsaajia ovat 3 työntekijää, jotka vähennettiin ennen neljän kuukauden
viiteajanjaksoa. Nämä työntekijät vähennettiin 21. kesäkuuta 2013, kun
suunnitelluista työntekijävähennyksistä oli annettu yleinen ilmoitus.[8] Tällä on selkeä syy-yhteys
tapahtumaan, joka aiheutti vähennykset viiteajanjakson aikana.
12.         Tukeen oikeutettuja edunsaajia
on yhteensä 508.
Työntekijävähennysten yhteys asetuksessa
(EY) N:o 546/2009 käsiteltyyn maailmanlaajuiseen rahoitus- ja talouskriisiin
13.         Osoittaakseen, että
työntekijävähennykset ja toiminnan lakkaamiset ovat yhteydessä asetuksessa (EY)
N:o 546/2009 käsiteltyyn maailmanlaajuiseen rahoitus- ja talouskriisiin,
Kreikka väittää, että Kreikan talous on ollut syvässä taantumassa kuudetta
perättäistä vuotta (2008–2013). Kreikan tilastoviranomaisen ELSTATin mukaan
Kreikan BKT on pienentynyt 25 prosenttia, julkinen kulutus 21 prosenttia ja
yksityinen kulutus 32,3 prosenttia sitten vuoden 2008 samalla, kun
työttömyys on kasvanut 20,6 prosenttia.
14.         BKT:n pieneneminen on lisäksi
suurentanut Kreikan ja EU:n asukasta kohti lasketun BKT:n eroa, mikä on
kumonnut edistyksen, jonka Kreikka saavutti taloudellisessa lähentymisessä
vuosina 1995–2007.
15.         Selvitäkseen ulkomaanvelkojen
maksuista Kreikan hallitus lisäksi toteutti vuonna 2008 epäsuosittuja
toimenpiteitä: se esimerkiksi lisäsi verotuloja, leikkasi julkisia menoja ja
pienensi julkisen alan työntekijöiden palkkoja. Palkat ovat pienentyneet myös
yksityisellä sektorilla, kun on pyritty parantamaan Kreikan talouden
kilpailukykyä. Sitten vuoden 2008 tuhannet yritykset ovat lopettaneet
toimintansa ja irtisanoneet henkilöstönsä ja tuhannet itsenäiset
ammatinharjoittajat ovat lopettaneet toimintansa, mikä on vaikuttanut
työttömyyden rajuun kasvuun. Alentunut tulotaso on johtanut suoraan kulutuksen
vähenemiseen.
16.         Vuonna 2009 kotitalouksien
kulutuksen väheneminen Kreikassa noudatteli samaa negatiivista kehityssuuntaa
kuin EU-27:ssä. Kotitalouksien kulutus elpyi EU-27:ssä vuosina 2010 ja 2011
mutta putosi jälleen vuonna 2012. Kotitalouksien kulutus on Kreikassa
vähentynyt rahoitus- ja talouskriisin alusta lähtien, ja luvut ovat
heikentyneet vuosi vuodelta.
Kotitalouksien
kulutus
(muutos edellisvuodesta, %)
   || 2008 || 2009 || 2010 || 2011 || 2012 
 EU-27 || 0,44 || -1,67 || 1,04 || 0,26 || -0,74 
 Kreikka || 4,67 || -1,91 || -6,39 || -7,91 || -9,07 
17.         ELSTATin kotitalouksien
tuloista ja elinoloista laatiman raportin mukaan 23 prosenttia kreikkalaisista
eli vuonna 2012 köyhyysrajan[9]alapuolella.
Työntekijävähennyksiin ja toiminnan
lopettamiseen johtaneet tapahtumat
18.         Kreikan viranomaisten mukaan
työntekijävähennyksiin johti kolme pääsyytä: 1) kotitalouksien käytettävissä
olevien tulojen pieneneminen, joka johtui verotaakan kasvamisesta, palkkojen
pienenemisestä (sekä yksityisellä että julkisella sektorilla) ja työttömyyden
kasvamisesta ja johti ostovoiman rajuun heikkenemiseen, 2) useimpien Nutriartin
asiakkaiden maksuviivästykset ja 3) yrityksille ja yksityishenkilöille
myönnettyjen lainojen jyrkkä väheneminen, joka johtui siitä, ettei
kreikkalaisilla pankeilla ollut riittävästi varoja.
19.         Nutriart syntyi vuonna 2008
kolmea yritystä koskevien yritysostojen ja sulautumisen seurauksena. Nämä
yritykset olivat Katselis Ch. Sons S.A. (leipomotuotteiden valmistaja), Elvipet
S.A. (erikoistunut taikinapakasteiden toimittamiseen ateriapalveluyrityksille)
ja Allatini S.A. (vuonna 1836 perustettu yritys, joka on tunnettu huippuluokan
jauhoistaan). Siitä lähtien Nutriart on valmistanut leipomo- ja
konditoriatuotteita, kuten leipää eri jyvistä, leipätikkuja, sämpylöitä,
muffineita, kanapeita, croissanteja jne. loppukäyttäjille sekä valmistaikinoita
ateriapalveluyrityksille.
20.         Kun kreikkalaisten
kotitalouksien ostovoima pieneni Kreikan talouden supistuttua rahoitus- ja
talouskriisin alusta lähtien, muiden kuin peruselintarvikkeiden kysyntä
romahti. Erityisesti sokerileipomo- ja konditoriatuotteiden kysyntä putosi 41
prosenttia vuonna 2013 verrattuna vuoteen 2008. Kysynnän pieneneminen vaikutti
suoraan Nutriartin liikevaihtoon, joka putosi 79,25 miljoonasta eurosta vuonna
2010 jo 38,32 miljoonaan euroon vuonna 2011 ja vielä 20,23 miljoonaan euroon
vuonna 2012. Vuonna 2013 (tammi–toukokuu) yrityksen liikevaihto oli vain 5,49
miljoonaa euroa.
21.         Toinen seuraus Kreikan
talouden taantumasta oli maksuviivästysten lisääntyminen. Useimmat Nutriartin
asiakkaista lykkäsivät maksujen eräpäivää 120 päivästä 240 päivään, mikä johti
siihen, että Nutriartilla oli pulaa kassavirrasta.
22.         Sen paikkaamiseksi Nutriart
haki rahoitusapua pankeilta mutta turhaan. Kreikan pankin mukaan
kotitalouksille ja yrityksille (paitsi rahoitusalan yrityksille) myönnettyjen
lainojen vuotuinen kasvuvauhti on ollut negatiivinen vuodesta 2010. Syynä on
kreikkalaisten pankkien käteisvarapula. 
23.         Kulutuksen vähenemisestä
johtuva liikevaihdon pieneneminen, maksuviivästykset ja maksamattomat laskut
johtivat yhdessä lainansaannin tiukentumisen kanssa siihen, ettei Nutriart
pyrkimyksistään huolimatta pystynyt löytämään ratkaisua, ja lopulta yrityksen
hakeutumiseen konkurssiin ja siitä johtuneisiin työntekijävähennyksiin.
Työntekijöiden vähentämisten odotettu
vaikutus paikalliseen, alueelliseen tai kansalliseen talouteen ja työllisyyteen
24.         Työntekijöitä vähennettiin
Attikassa (60 %) ja Keski-Makedoniassa (40 %). Kreikan viranomaisten
mukaan Nutriartin työntekijävähennykset pahentavat entisestään
työttömyystilannetta, jota talous- ja rahoituskriisi on jo heikentänyt ja joka
vaikuttaa olevan erityisen hauras molemmilla alueilla. Vuoden 2013 neljännellä
neljänneksellä työttömyysaste oli Attikassa 28,2 prosenttia ja Keski-Makedoniasssa
30,3 prosenttia.[10]
Kummallakin alueella on lisäksi pulaa avoimista työpaikoista verrattuna
työnhakijoiden suureen määrään. Tämän seurauksena yli 70 prosenttia työttömistä
on ollut työttömänä yli 12 kuukautta. Keski-Makedoniassa nuorten työnhakijoiden
tilanne on erityisen heikko: nuorisotyöttömyysaste on 60,4 prosenttia.
25.         Nutriart S.A:n ja muiden
yritysten konkurssien tuloksena Kreikan talouden teollisuussektorilla ollaan
purkamassa sijoituksia (sektori menettää tuotantokapasiteettiaan). Kiinteän pääoman
bruttomuodostus[11]
väheni OECD:n mukaan 20 prosenttia vuosina 2008–2013. Nutriartin
työntekijävähennykset lisäävät työnhakijoiden määrää alueella samalla, kun
tuotantokapasiteetin väheneminen yrityksen konkurssin myötä vähentää avointen
työpaikkojen määrää. Työntekijävähennyksillä voidaan siis katsoa olevan vakavaa
kielteistä vaikutusta alueelliseen ja paikalliseen talouteen.
26.         Attikan osuus Kreikan BKT:stä
on 43 prosenttia, joten Attikaan sijoittautuneiden yritysten sulkeminen
vaikuttaa koko Kreikan talouteen.
Kohteena olevat edunsaajat ja ehdotetut
toimet
Kohteena olevat edunsaajat
27.         Kohteena olevien
työntekijöiden ja itsenäisten ammatinharjoittajien jakauma sukupuolen,
kansalaisuuden ja iän mukaan on seuraava:
 Luokka || Kohteena olevat edunsaajat 
 Sukupuoli: || Miehiä: || 337 || (66,34 %) 
   || Naisia: || 171 || (33,66 %) 
 Kansalaisuus: || EU-kansalaisia: || 501 || (98,62 %) 
   || Muita kuin EU-kansalaisia: || 7 || (1,38 %) 
 Ikäryhmä: || 15–24-vuotiaita: || 1 || (0,20 %) 
   || 25–29-vuotiaita: || 27 || (5,31 %) 
   || 30–54-vuotiaita: || 439 || (86,42 %) 
   || 55–64-vuotiaita: || 41 || (8,07 %) 
   || yli 64-vuotiaita: || 0 || (0,00 %) 
28.         Toimiin odotetaan osallistuvan
arviolta 508 kohteena olevaa työntekijää ja itsenäistä ammatinharjoittajaa. 
29.         Kreikan viranomaiset tarjoavat
EGR:n tuella yhteisrahoitettavia yksilöllisiä palveluja enintään 505:lle
työelämän ja koulutuksen ulkopuolella olevalle nuorelle, jotka olivat alle
30-vuotiaita hakemuksen jättöpäivänä, koska kaikki kohdassa 8 tarkoitetut
työntekijävähennykset tapahtuvat NUTS-tason 2 alueilla Keski-Makedonia (EL12)
ja Attika (EL30), jotka ovat nuorisotyöllisyysaloitteen puitteissa
tukikelpoisia.
30.         Toimenpiteisiin osallistuvien
kohteena olevien edunsaajien kokonaismäärän odotetaan näin ollen olevan
1 013, kun luvussa ovat mukana työelämän ja koulutuksen ulkopuolella
olevat nuoret.
Ehdotettujen toimien tukikelpoisuus
31.         Yksilölliset palvelut, joita
on tarkoitus tarjota vähennetyille työntekijöille, itsenäisille
ammatinharjoittajille, joiden työskentely on loppunut ja työelämän ja
koulutuksen ulkopuolella oleville nuorille, koostuvat seuraavista toimista,
jotka yhdessä muodostavat koordinoidun yksilöllisten palvelujen paketin. 
–              
Ammatillinen ohjaus:
Tämä kaikille osallistujille tarjottava liitännäistoimenpide kattaa seuraavat
vaiheet:            
1. Työelämän ja koulutuksen ulkopuolella oleville nuorille suunnattu
tiedotus. Jo yksilöityjen 508:n kohteena olevan työntekijän (Nutriartin
entiset työntekijät, toimittajat ja jatkojalostajat) lisäksi on vielä
määriteltävä kohteena olevien työelämän ja koulutuksen ulkopuolisten nuorten
ryhmä. Tämän kohderyhmän valinnassa Kreikan viranomaiset käyttävät muiden
muassa kiinnostuksenilmaisupyyntöjä. Sitä varten viranomaiset käynnistävät
tiedotuskampanjoita, jotka on suunnattu nimenomaan työelämän ja koulutuksen
ulkopuolisille nuorille.      
2. Ilmoittautuminen ja rekisteröinti. Ensimmäiseen kaikille
osallistujille (työntekijöille ja työelämän ja koulutuksen ulkopuolisille
nuorille) tarjottavaan toimenpiteeseen sisältyy tiedotusta tarjolla olevista
palveluista ja koulutusohjelmista sekä osaamis- ja koulutusvaatimuksista.
3. Osaamisen arviointi sekä yksilöllinen ja ammatillinen asiakirja.
Toimenpiteen tarkoituksena on auttaa työntekijöitä ja työelämän ja koulutuksen
ulkopuolella olevia nuoria tunnistamaan oma osaamisensa ja omiin intresseihinsä
liittyvät mahdollisuudet sekä luomaan realistinen urasuunnitelma. Osaamisen
arviointiin kuuluu intensiivistä ja henkilökohtaista neuvontaa, ja se rakentuu
eri vaiheista, joiden kuluessa työntekijä ja neuvoja käsittelevät eri aiheita
(esim. mahdollisuuksia, intressejä, motivaation ja odotusten analyysiä, esteitä
jne.). Arvioinnin jälkeen laaditaan yksilöllinen ja ammatillinen asiakirja,
jossa esitetään tiivistetysti osallistujan taidot, yksilöllinen projekti ja
toimintasuunnitelma.   
4. Työnhaun tukeminen ja uraneuvonta. Tähän vaiheeseen sisältyy 1)
koulutusta laaja-alaisissa kysymyksissä, kuten sosiaalisten taitojen
kehittäminen, sopeutuminen uusiin tilanteisiin ja päätöksenteko, 2) työnhaun
avustaminen – tiedotusta avoimista työpaikoista, aktiivinen paikallisten ja
alueellisten työllistymismahdollisuuksien etsiminen, työnhakutekniikat,
ansioluettelon ja saatekirjeen laatiminen ja valmistautuminen työhaastatteluun
ja 3) uraneuvonta – neuvojat tarjoavat irtisanotuille työntekijöille
ammatillista opastusta ja ohjaavat heitä konkreettisia työtarjouksia kohti.       
5. Työllistymiseen tähtäävä ohjaus. Neuvojat ovat työntekijöiden sekä
työelämän ja koulutuksen ulkopuolella olevien nuorten tukena, kun nämä
toteuttavat koulutuspolkujaan ja yksilöllisiä
jälleentyöllistymissuunnitelmiaan.       
6. Seuranta.
Osallistujia seurataan kuuden kuukauden ajan siitä, kun toimenpiteet on
saatettu päätökseen. 
–              
Koulutus, uudelleenkoulutus ja ammatillinen
koulutus. Toimenpiteessä järjestetään työntekijöille
ja työelämän ja koulutuksen ulkopuolella oleville nuorille ammatillisia
kursseja, jotka vastaavat heidän tarpeitaan, jotka on yksilöity ammatillisen
neuvonnan kuluessa. Kurssien aiheisiin kuuluvat myös alueet ja sektorit, joilla
on hyvät kehitysmahdollisuudet. Kurssit vastaavat työmarkkinoilla tunnustettuja
tarpeita. Kurssien täydennykseksi voidaan lisäksi järjestää harjoittelua. 
–              
Yrittäjyyteen ja yrityshautomoon tähtäävät
neuvontapalvelut. Näissä neuvontapalveluissa
tähtäimessä ovat ”vähemmän perinteisiin” yrityksiin keskittyvä yrittäjyys ja
eräänlaisen yrityshautomon luominen. Hautomon tarkoituksena on tarjota
täsmällisempää ja kattavampaa neuvontaa, jonka avulla voitaisiin perustaa yksi
tai useampi keskinäisesti yhteen kytkeytyvien uusien yritysten yhteenliittymä,
jossa osallistujat pystyvät verkostoitumaan ja toimimaan yhdessä (tehostamaan
yhteistä ongelmanratkaisua, jakamaan kokemuksiaan ja hyväksi havaittuja
toimintamalleja jne.). Ajatuksena on auttaa vähemmän perinteistä toimintaa
harjoittavia yrittäjiä hyödyntämään uutta teknologiaa, innovatiivisempia
toiminta-ajatuksia jne.
Oman yrityksen perustamisesta kiinnostuneille osallistujille tarjotaan
ammatillisen ohjauksen osana yleisluontoista tukea ja neuvontaa. Arvioiden
mukaan noin 150:llä yrityksen perustamiseen tähtäävien neuvontatilaisuuksien
osallistujalla on riittävän kypsä liikeidea yrityksen perustamiseen. Kaikille
ei kuitenkaan tarjota hautomopalveluja, koska hautomo on tarkoitettu
innovatiivisille yrityksille.
–              
Tuki yrityksen perustamiseen. Työntekijät tai työelämän ja koulutuksen ulkopuolella olevat nuoret,
jotka perustavat oman yrityksen, saavat enintään 15 000 euroa
perustamiskustannusten kattamiseen. Kreikassa yksi suurimmista ongelmista,
jonka yritystä perustava yrittäjä kohtaa, on rahoituksen saaminen. Pankeilla on
pulaa varoista, ja sen vuoksi ne hylkäävät useimmat lainahakemukset. Tällä
toimenpiteellä halutaan edistää yrittäjyyttä rahoitustuen avulla.
–              
Työnhakuavustukset.
Ammatilliseen ohjaukseen osallistumisesta aiheutuvien kulujen kattamiseksi
osallistujat saavat 50 euroa osallistumispäivää kohti. Koulutuksessa avustus on
7,5 euroa tuntia kohti.
–              
Liikkuvuusavustus. Ne
työntekijät tai työelämän ja koulutuksen ulkopuolella olevat nuoret, jotka
vastaanottamansa työn vuoksi vaihtavat asuinpaikkaa, saavat kertasuorituksena
2 000 euroa välttämättömien kustannusten kattamiseen.
32.         Tässä
kuvatut toimet ovat aktiivisia työmarkkinatoimenpiteitä, jotka ovat osa
EGR-asetuksen 7 artiklassa vahvistettuja tukikelpoisia toimia. Toimet eivät
korvaa passiivisia sosiaalisen suojelun toimenpiteitä.
33.         Kreikan viranomaiset ovat
vahvistaneet, ettei mikään näistä toimista kuulu yritysten vastuulle
kansallisen lainsäädännön tai työehtosopimusten nojalla.
Alustava talousarvio
34.         Kokonaiskustannukset ovat
arviolta 10 160 000 euroa. Yksilöllisten palvelujen osuus on 9 950 000
euroa ja valmistelu-, hallinnointi-, tiedotus-, valvonta- ja raportointitoimien
osuus 210 000 euroa.
35.         EGR:ltä
haettu rahoitusosuus on yhteensä 6 096 000 euroa (60 prosenttia
kokonaiskustannuksista).
 Toimet || Arvioitu osallistujamäärä || Arvioidut kustannukset osallistujaa kohti (euroa) (*) || Arvioidut kokonaiskustannukset (euroa) (**) 
 Yksilölliset palvelut (EGR-asetuksen 7 artiklan 1 kohdan a ja c alakohta) 
 Ammatillinen ohjaus (Ammattineuvonta) || 1 013 || 1 246 || 1 262 500 
 Koulutus, uudelleenkoulutus ja ammatillinen koulutus || 1 013 || 2 962 || 3 000 000 
 Yrittäjyyteen tähtäävät neuvontapalvelut ja yrityshautomon kehittäminen || 70 || 2 500 || 175 000 
 Tuki yrityksen perustamiseen (Avustus itsenäiseen ammatinharjoittamiseen) || 150 || 15 000 || 2 250 000 
 Välisumma a): || – || 6 687 500; 
 (67,21 %) 
 Avustukset ja kannustimet (EGR-asetuksen 7 artiklan 1 kohdan b alakohta): 
 Työnhakuavustukset || 1 013 || 3 023 || 3 062 500 
 Liikkuvuusavustus || 100 || 2 000 || 200 000 
 Välisumma b): || – || 3 262 500; 
 (32,79 %) 
 Valmistelu-, hallinnointi-, tiedotus-, valvonta- ja raportointitoimet: 
 1. Valmistelutoimet || – || 40 000 
 2. Hallinnointi || – || 40 000 
 3. Tiedottaminen || – || 100 000 
 4. Valvonta ja raportointi || – || 30 000 
 Välisumma c): || – || 210 000; 
 (2,07 %) 
 Kustannukset yhteensä (a+b+c): || – || 10 160 000 
 EGR:n rahoitusosuus (60 % kokonaiskustannuksista) || – || 6 096 000 
(*) Desimaalien
välttämiseksi työntekijää kohden arvioidut kustannukset on pyöristetty.
Pyöristämisellä ei kuitenkaan ole vaikutusta kunkin toimenpiteen
kokonaiskustannuksiin, jotka ovat edelleen samat kuin Kreikan esittämässä
hakemuksessa.
(**)
Kokonaiskustannukset eivät täsmää pyöristämisen vuoksi.
36.         Edellä olevassa taulukossa
EGR-asetuksen 7 artiklan 1 kohdan b alakohdan mukaisiksi toimiksi yksilöityjen
toimien kustannukset ovat enintään 35 prosenttia yksilöllisten palvelujen
koordinoidun paketin kokonaiskustannuksista. Kreikan viranomaiset ovat
vahvistaneet, että näiden toimien edellytyksenä on, että kohteena olevat
edunsaajat osallistuvat aktiivisesti työnhakuun tai koulutukseen.
37.         Kreikan viranomaiset ovat
vahvistaneet, että itsenäiseen ammatinharjoittamiseen, yritysten perustamiseen
ja yritysten toiminnan jatkamiseen työntekijöiden johdolla liittyvät
investointikustannukset ovat enintään 15 000 euroa edunsaajaa kohti. 
Menojen tukikelpoisuuskausi
38.         Kreikan viranomaiset
aloittivat yksilöllisten palvelujen tarjoamisen kohteena oleville edunsaajille
30. huhtikuuta 2014. Kohdassa 31 tarkoitettujen toimien menoihin voidaan näin
ollen myöntää EGR:n rahoitustukea 30. huhtikuuta 2014 – 30. huhtikuuta 2016. 
39.         Kreikan viranomaisille on
aiheutunut hallinnollisia kuluja EGR:n täytäntöönpanosta 31. maaliskuuta 2014
lähtien. Valmistelu-, hallinnointi-, tiedotus-, valvonta- ja raportointitoimien
menoihin voidaan näin ollen myöntää EGR:n rahoitustukea 31. maaliskuuta 2014 –
31. lokakuuta 2016.
Täydentävyys suhteessa kansallisin tai
unionin varoin rahoitettuihin toimiin
40.         Kreikan viranomaiset ovat
ilmoittaneet, ettei EGR:n rahoitustuella korvata toimia, jotka ovat
asianomaisille yrityksille pakollisia kansallisen lainsäädännön tai
työehtosopimusten nojalla. 
41.         Kansallinen esi- tai
yhteisrahoitus järjestetään kehitysministeriön julkisten investointien
ohjelmasta.
42.         Kreikan viranomaiset ovat
ilmoittaneet, että EGR:n rahoitustukea saaviin edellä kuvattuihin toimiin ei
saada tukea muista unionin rahoitusvälineistä.
Menettelyt, joita noudatetaan kohteena
olevien edunsaajien tai heidän edustajiensa tai työmarkkinaosapuolten sekä
paikallis- ja aluehallinnon viranomaisten kuulemiseksi
43.         Kreikan viranomaiset ovat
ilmoittaneet, että yksilöllisten palvelujen koordinoidun paketin laadinnassa on
kuultu kohteena olevien edunsaajien edustajia, GSEE-ammattiliittoa[12] ja Kreikan yritysten
liittoa. Ehdotetusta hakemuksesta keskusteltiin joulukuussa 2013 useissa
tapaamisissa työmarkkinaosapuolten kanssa. Niitä kuultiin eri kysymyksistä,
jotka liittyvät yhdistetyn toimenpidepaketin sisältöön.
Hallinnointi- ja valvontajärjestelmät
44.         Hakemuksessa on hallinnointi-
ja valvontajärjestelmien seikkaperäinen kuvaus, jossa täsmennetään eri elinten
vastuulla olevat tehtävät. Kreikka on ilmoittanut komissiolle, että
rahoitustuen hallinnoinnista ja valvonnasta vastaavat samat elimet, joille
kuuluu myös Euroopan sosiaalirahastosta (ESR) saatavan rahoituksen hallinnointi
ja valvonta Kreikassa. ESR:n toimien koordinoinnista ja seurannasta vastaava
viranomainen (EYSEKT) toimii hallinnointiviranomaisena ja EDEL
(verotarkastuskomitea) valvontaviranomaisena.
Asianomaisen jäsenvaltion sitoumukset
45.         Kreikan viranomaiset ovat
toimittaneet kaikki tarvittavat vakuutukset seuraavista: 
–              
Suunniteltuihin toimiin osallistumisen ja
täytäntöönpanon osalta noudatetaan yhdenvertaisen kohtelun ja syrjimättömyyden
periaatteita.
–              
Kansallisessa ja EU:n lainsäädännössä säädettyjä
joukkovähentämisiin liittyviä vaatimuksia on noudatettu.
–              
Nutriart SA on noudattanut työntekijöiden
vähentämistä koskevia oikeudellisia velvoitteitaan ja turvannut työntekijänsä
asianmukaisesti.
–              
Nutriart SA on hakeutunut konkurssiin, ja asiaan
liittyvä tuomioistuimen päätös annettaneen syksyyn 2014 mennessä. Nutriart ei
aio jatkaa toimintaansa myöhemmin.
–              
Suunnitelluilla toimilla tuetaan yksittäisiä
työntekijöitä, eikä niitä käytetä yritysten tai toimialojen
rakenneuudistukseen.
–              
Suunniteltuihin toimiin ei saada rahoitustukea
muista unionin rahastoista tai rahoitusvälineistä, ja kaksinkertainen rahoitus
estetään.
–              
Suunnitellut toimet täydentävät rakennerahastojen
rahoittamia toimia. 
–              
EGR-rahoitustuki on unionin menettelyllisten ja
aineellisoikeudellisten valtiontukisääntöjen mukaista.
TALOUSARVIOVAIKUTUKSET
Talousarvioesitys
46.         EGR ei saa ylittää 150
miljoonan euron vuotuista enimmäismäärää (vuoden 2011 hintoina), kuten vuosia
2014–2020 koskevan monivuotisen rahoituskehyksen vahvistamisesta 2. joulukuuta
2013 annetun neuvoston asetuksen (EU, Euratom) N:o 1311/2013[13] 12 artiklassa
säädetään.
47.         Tutkittuaan hakemuksen
EGR-asetuksen 13 artiklan 1 kohdassa vahvistettujen edellytysten suhteen ja
otettuaan huomioon kohteena olevien edunsaajien määrän, suunnitellut toimet ja
arvioidut kustannukset komissio ehdottaa, että EGR:stä otetaan käyttöön
6 096 000 euroa eli 60 prosenttia suunniteltujen toimien
kokonaiskustannuksista rahoitustuen myöntämiseksi hakemukselle.
48.         Euroopan parlamentti ja
neuvosto tekevät talousarviota koskevasta kurinalaisuudesta, talousarvioyhteistyöstä
ja moitteettomasta varainhoidosta 2. joulukuuta 2013 tehdyn Euroopan
parlamentin, neuvoston ja komission välisen toimielinten sopimuksen[14] 13 kohdan mukaisesti
yhdessä ehdotetun päätöksen EGR:n varojen käyttöönotosta.
Muut asiaan liittyvät asiakirjat
49.         Samaan aikaan kun komissio
esittää ehdotuksen päätökseksi EGR:n varojen käyttöönottamisesta, se esittää
Euroopan parlamentille ja neuvostolle asianomaisia budjettikohtia koskevan
määrärahasiirtoehdotuksen, jonka määrä on 6 096 000 euroa.
50.         Samaan aikaan kun komissio
tekee ehdotuksen päätökseksi EGR:n varojen käyttöönottamisesta, se antaa
täytäntöönpanosäädöksen muodossa rahoitustukea koskevan päätöksen, joka tulee
voimaan päivänä, jona Euroopan parlamentti ja neuvosto antavat päätöksen EGR:n
varojen käyttöönottamisesta.
Ehdotus
EUROOPAN PARLAMENTIN JA NEUVOSTON PÄÄTÖS
Euroopan globalisaatiorahaston varojen
käyttöönotosta talousarviota koskevasta kurinalaisuudesta,
talousarvioyhteistyöstä ja moitteettomasta varainhoidosta 2 päivänä joulukuuta
2013 tehdyn Euroopan parlamentin, neuvoston ja komission välisen toimielinten
sopimuksen 13 kohdan mukaisesti
(hakemus EGF/2014/001 EL/Nutriart)
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen,
ottavat huomioon Euroopan
globalisaatiorahastosta (2014–2020) ja asetuksen (EY) N:o 1927/2006
kumoamisesta 17 päivänä joulukuuta 2013 annetun Euroopan parlamentin ja
neuvoston asetuksen (EY) N:o 1309/2013[15]
ja erityisesti sen 15 artiklan 4 kohdan,
ottavat huomioon Euroopan komission
ehdotuksen,
noudattavat talousarviota koskevasta
kurinalaisuudesta, talousarvioyhteistyöstä ja moitteettomasta varainhoidosta 2
päivänä joulukuuta 2013 tehdyn Euroopan parlamentin, neuvoston ja komission
välisen toimielinten sopimuksen[16]
13 kohdassa määrättyä menettelyä
sekä katsovat seuraavaa:
(1)       Euroopan
globalisaatiorahasto, jäljempänä ’EGR’, on perustettu tuen tarjoamiseksi
globalisaatiosta johtuvien maailmankaupan huomattavien rakenteellisten
muutosten, asetuksessa (EY) N:o 546/2009[17]
käsitellyn maailmanlaajuisen rahoitus- ja talouskriisin jatkumisen taikka uuden
maailmanlaajuisen rahoitus- ja talouskriisin vuoksi työttömiksi jääneille
työntekijöille ja itsenäisille ammatinharjoittajille, joiden työskentely on
loppunut, ja heidän auttamisekseen integroitumisessa uudelleen työmarkkinoille.
(2)       EGR ei saa ylittää 150
miljoonan euron vuotuista enimmäismäärää (vuoden 2011 hintoina), kuten vuosia
2014–2020 koskevan monivuotisen rahoituskehyksen vahvistamisesta annetun neuvoston
asetuksen (EU, Euratom) N:o 1311/2013[18]
12 artiklassa säädetään.
(3)       Kreikka jätti 5 päivänä
helmikuuta 2014 EGR:n varojen käyttöönottamiseksi hakemuksen, joka koskee
työntekijävähennyksiä yrityksessä Nutriart S.A. sekä 25 toimittaja- ja
jatkojalostajayrityksessä – AR-ZIGAS & SIA ja 24 itsenäistä
ammatinharjoittajaa, joiden työskentely on loppunut ja jotka olivat
riippuvaisia ensisijaisesta yrityksestä; Kreikka täydensi hakemustaan
lisätiedoilla asetuksen (EU) N:o 1309/2013 8 artiklan 3 kohdan mukaisesti.
Hakemus on asetuksen (EY) N:o 1309/2013 13 artiklassa
säädettyjen EGR:n rahoitustuen vahvistamista koskevien vaatimusten mukainen.
(4)       Asetuksen (EU) N:o 1309/2013
6 artiklan 2 kohdan mukaisesti Kreikka on päättänyt tarjota EGR:n tuella
yhteisrahoitettuja yksilöllisiä palveluja myös työelämän ja koulutuksen
ulkopuolella oleville nuorille.
(5)       Tämän vuoksi EGR:stä olisi
otettava käyttöön 6 096 000 euroa rahoitustuen myöntämiseksi Kreikan
hakemuksen perusteella,
OVAT HYVÄKSYNEET TÄMÄN PÄÄTÖKSEN: 
1 artikla
Euroopan globalisaatiorahastosta otetaan
käyttöön 6 096 000 euroa maksusitoumusmäärärahoina ja
maksumäärärahoina osana varainhoitovuotta 2014 koskevaa Euroopan unionin
yleistä talousarviota.
2 artikla
Tämä päätös
julkaistaan Euroopan unionin virallisessa lehdessä.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
[1]               EUVL L 347, 20.12.2013, s. 855.
[2]               Euroopan parlamentin ja neuvoston asetus (EY) N:o
1893/2006, annettu 20. joulukuuta 2006, tilastollisen toimialaluokituksen NACE
Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen
eri tilastoaloja koskevien yhteisön asetusten muuttamisesta (EUVL L 393,
30.12.2006, s. 1).
[3]               Asetuksen (EY) N:o 1927/2006 3 artiklan kolmannen kohdan
mukaisesti.
[4]               Euroopan parlamentin ja neuvoston asetus (EY) N:o
1893/2006, annettu 20. joulukuuta 2006, tilastollisen toimialaluokituksen NACE
Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen
eri tilastoaloja koskevien yhteisön asetusten muuttamisesta (EUVL L 393,
30.12.2006, s. 1).
[5]               Komission asetus (EU) N:o 1046/2012, annettu 8.
marraskuuta 2012, yhteisestä tilastollisten alueyksiköiden nimikkeistöstä
(NUTS) annetun Euroopan parlamentin ja neuvoston asetuksen (EY)
N:o 1059/2003 täytäntöönpanosta siltä osin kuin on kyse aikasarjojen
toimittamisesta uutta alueellista jaottelua varten (EUVL L 310, 9.11.2012, s.
34).
[6]               EGR-asetuksen 3 artiklan a alakohdassa tarkoitetut
työntekijät.
[7]               EGR-asetuksen 3 artiklan b alakohdassa tarkoitetut
itsenäiset ammatinharjoittajat.
[8]               Nutriart S.A. hakeutui konkurssiin 21. kesäkuuta 2013.
[9]               Kreikassa köyhyysraja on 5 508 euroa henkeä kohti
vuodessa (yksityishenkilöt) ja 11 986 euroa kahdesta aikuisesta ja
kahdesta enintään 14-vuotiaasta lapsesta koostuvaa taloutta kohti.
[10]             Lähde: ELSTAT. Vuoden 2013 neljännen neljänneksen
työvoimatutkimus. 
[11]             Kiinteän pääoman bruttomuodostus määritellään
kansantalouden tilinpidossa valmistettujen kiinteiden varojen hankintoina
vähennettynä niiden luovutuksilla. Kiinteät varat on tarkoitettu muiden
tuotteiden ja palveluiden tuottamiseen yli vuoden mittaisena aikana.
[12]             Kreikan työntekijöiden konfederaatio GSEE.
[13]             EUVL L 347, 20.12.2013, s. 884.
[14]             EUVL C 373, 20.12.2013, s. 1.
[15]             EUVL L 347, 20.12.2013, s. 855.
[16]             EUVL C 373, 20.12.2013, s. 1.
[17]             EUVL L 167, 29.6.2009, s. 26.
[18]             EUVL L 347, 20.12.2013, s. 884.